bavarian-nlp/barwiki-20250901 huggingface dataset:
Religionslehra

Religionslehra untarichtn in Deitschland o oijgmoanbuijdandn Schuijn unn Brufsschuijn as Foch Religion bislong ausschließli unta da Moßgomn vo kristlicha (drennt noch evangelischa unn römisch-katholischa Konfession), jüdischa oda neiadings aa orthodoxa sowia muslimischa Glamnsvoastellunga. Glegentli gibts projekthofte ökumenische Kooperationan zwischn evangelische unn römisch-katholische RU-Untarichtande, de vo de zuaständign Kirchnbhöadn gnehmigt wean miassn.
Je noch Bundslond vaschiedn, san Religionslehra in Deitschland voawiengd stootliche Lehra mit Religionsfakultas, de 
#beide Staatsexamina homn, 
#sofeans Beomte san, auf de Vafossung vaeidigt san unn 
#iaba de Zualossung (evang.: Vokation, kath.: missio canonica) vo da jeweijign Religionsgmoaschoft vafiang.
Donemn setzt da Stoot aa Beauftrogte vo de jeweijign Religionsgmoaschoftn ei, wia z. B. fia de christlichn Religionsgmoaschoftn Katechetn, Religionspädagong unn (Schuij-)Pfarrer, de an de entsprechnd kirchlichn Institut unn (Foch-)Hochschuijn in Olehnung o das stootliche Lehrastudium, jedo ohne de offizijejn 'stootliche Oeakennung" ausbuijdt woan san.
De jeweijige Glamnsgmoaschoft ko Zualassunga wia de "Vokation" oda de "Missio" aa wieda entziang. Religionslehra kinnan se zuadem aus Gwissnsgründn jedazeit zruckgemn. Im Iabrign ko koa Lehra laut GG geng sein Wuijn zum Religionsuntaricht vapflicht wean.
Sofean gniangd stootliche Religionslehra on a Schuij voahondn, buijdn se doat aa noch da jeweijs vatretanan Glamnsrichtung Fochkonferenzn, gegemnfoijs aa stuijschweingd duijdt konfessionsiabagreifnd. Ansunstn findn se a Äquivalent fiar an reglmäßign fochlichen Austausch z. B. in de jeweijign Konvent fia Katechetn unn Religionspädagong vo de entsprechnd konfessionelln Londeskirchn.
Weij da Religionsuntaricht in da Vaontwoatung vo da jeweijign Glamnsgmoaschoft duachgfiat wead, homn de Religionsgmoaschoftn as Recht, iam Religionsuntaricht beizwohnan unn zu iabapriafn, ob da Religionslehra aa in Iabaeistimmung mit de Grunsätz vo da Glamnsgmoaschoft untaricht. Fia de christlichn Kirchn homn Schuijdekan de Fochaufsicht iaba de stootlichn Lehra unn bei de kirchli bstoijtn Lehra nemn da Foch- aa no de Dienstaufsicht.
Geamknedl

Geamknedl (aa "Geamgnedl", behmisch: "kynuté knedlíky") is a behmisch-östareichische Möspeis. Des san Knedl aus Geamdaag, de wos mit Powidl gfüüt san.
Im Untaschied zu de ähnlichn Dampfnudln wean de Geamknedl im Soizwossa oda Dampf kocht, wearend de Dampfnudln im Pfandl oda Reindl aussabochn wean.
So weans gmocht.
Zuatotn: 1 Wiafe Geam, 250g Möh, 20g Zucka, 50g Butta, 1/8l Müch, 1 Eier, 1 Dotta, Soiz, Zitronanschoin, 100g Powidl mit an Schuss Rum (fia de Füllung), Zucka und Mohn zum Driwastraan. Olle Zuatotn miassn woam sei. Ois easchtas variat ma ois aussan Powidl zu an Daag. Dea muass daun so laung griat wean, bis a si vaum Kochlefe oda vaum Mixa loslest. Daun losst man a Stund im Woaman geh. Mit an Leffe wean daun Noggal aussestochn und mit möölige Finga ausanaunda druckt. Daun kummt de Füllung eine und da draus wean daun de Knedl gfuamt. Auf aan möölign Bredl losst mas daun no amoi im Woaman zuadegt geh. Nocha kummans mit da owarn Seitn noch untn ins kochate Soizwossa. Noch umara drei Minutn weans umdraat und no amoi via Minutn auf da aundan Seitn kocht. Daun weans aussa gnumma, mit ana zalossanan Butta iwagossn und min Mohn und in Zucka augstraat.
Literatua.
Erhard Spacek, "Neue böhmische Küche: ...und Weine aus Böhmen und Mähren". 2005. ISBN 978-3-85002-545-4
Nocheazählung

A Nocheazählung is a vakiazande Doastellung von am Hondlungsoblauf z. B. von am Roman oda von am Fuijm. A Nocheazählung suacht meglichst de Sponnungsbeijng beizbhoijtn, wos aa an wesentlichn Untaschied zura Inhoijtsogob oda Rezension doasteijt. Nocheazählungan wean im Präteritum gschriemn.
Es existian in da Literatua aa vuij Beispuij fia Nocheazählungan mit am eiganam kinstlarischm Ospruch. Dobei wean zmoast klassische Theman (zum Beischpuij de Artussong oda de Odyssee) oijwei wieda in ondane Stuij aufgriffn.
In litaratuawissnschoftliche Oabeitn (unn emnso aa in de Enzyklopädien) kinnan Inhoijtsogomn Orientiarungshuijfn fia de Lesa sei. Nocheazählungan dogeng waan do dofia feij om Platz.
In da Schuij ghean Nocheazählungan zua de im Rohman von am Deitschuntaricht eigiabtn unn priaftn Aufsatz-Foaman. Dobei liast da Lehra a net oijz longe Gschichtn voa, zmeist glei zwoamoij. Oschliaßnd is de Aufgob vo de Schüla, an Inhoijt vo da gheatn Eazählung meglichst guat, ohne Lückn unn in da richtign Reihnfoijg, in eigane Woat schriftli wiedazgemn.
Wonn Eijtan oda Groaßeijtan ihrane Kinda oda Enkeij Mäachn oda biblische Eazählungan net voalesn, sundan frei noch ihrane eiganen Earinnarung vazejjn, hondeijt ses aa um Nocheazählungan. A so a freie Voatrogsweis is bei de Kinda sea beliabt.
Eazieja

Eazieja, Eaziejarin, is insbsundane de Bruafsbzeichnung vo Absolventn von a stootlich oeakanntn Ausbuijdung on a Fochschuij fia Sozialpädagogik, a Fochakademie fia Sozialpädagogik oda am pädagogischn Bruafskolleg. Kindagäatna bzw. Kindagäatnarin is a vaoijtate Bruafsbzeichnung fia Eazieja bzw. Eaziejarin, weijs net nua in da Oabeit mit Kinda sundan aa in da Eaziehung vo Jungdliche un bei da Btreiung vo ejjtane, geistig bhindate unn psychisch eakronkte Menschn eigsetzt wean kinnan. De iaberwiengde Zoij vo Eazieja san Fraun, zwengsdem vaschiedane Valog de weibliche Foam "Eaziejarin" vawendn.
Kinda- unn Jungdfreizeiteirichtung

Untar a Kinda- unn Jungdfreizeiteirichtung vasteht ma a Eirichtung vo da offanan Kinda- unn Jungdoabeit. Oft wean deaoatige Eirichtungan aa oijs "Jungdhaus", "Jungdzentrum", "JZ", "JUZ", "JUZE", "Jungdcafé", "Jungdtreff", "Jungdklub", "Jungdfreizeitstättn", "Kindafreizeitheim" oda ähnli bzeichnet. Aa monche Schülalädn san Eirichtunga vo da offanan Kinda- unn Jungdoabeit.
Oijs Haisa vo da offanan Tia (OT) bietn se Kindan unn Jungdlichn niadaschwejige Ogbot unn Programm. Oft spezialisian se oanzlne Eirichtunga auf bstimmte Oijtas- unn Zuijgruppn (z. B. Jungdliche, Lückekinda, Madl, …) unn druckn des net seijtn in ihra Eingbzeichnung aus. Entsprechand wean de Ogebot vo da jeweijing Eirichtung gstoijtat.
Bundseiheitli san de §§11-15 (Jungdoabeit unn Jungdsozoijoabeit) von am KJHG (Kinda- unn Jungdhuijfegsetz) de gsetzliche Grundlong vo de meistn Eirichtungan.
Personoij.
In Kinda- unn Jungdfreizeiteirichtungan wean oijs haptamtlichs, pädagogischs Personoij in da Regl Sozialpädagogn, Sozialoabata, Jungd- unn Hoameazieja und Eazieja oda ondane pädagogische Fochkräft eigsetzt. Hejfig wead a Deil vo da Oabat vo Zivildienstleistnde, ehrnomtliche Mitoabeita unn engagiate Oanzlpersonan gtrong unn eameglicht.
Sprochheilschuij

A Sprochheilschuij moant a "Sondaschuij fia Sprochbehindate", wobei dea Bgriff neiadings in Berlin easetzt wead duach de Bzeichnung "Grundschule mit dem Förderschwerpunkt Sprache" oda "Sekundarstufe I mit dem Förderschwerpunkt Sprache".
On soijchane Schuij wead bdont binnendifferenziata "Regluntaricht" noch am Rohmanplon in kloane Klassn mit uma 12–14 Schüla eateijt, eagänzt vo spezifischan Therapieogebot außahoijb vom Untaricht.
"Sprochbehindarungan" kinnan vaschiadane bzw. mehrare Uasochn homn, d. h. vo organischa wia psychogena Natua sei. Se song fia si gnumma no nix iaba de Intelligenz von am Menschn bzw. vo seina weidan Buijdungsfähigkeit aus. Sea oft sans Symptom vo a "Entwicklungsvazögarung".
San de Schüla "austherapiert", weans bislong (wieda) o "Reglschuijn" oda ggf. ondane "Sondaschuijn" weidavamittlt. S gibt jedo oijwei mea Bstrebungan, osteij vo "Sondaschuijn" auf as duachgängige Integrationsschuijmodeij zsetzn. Kritika bfiachtn, dass de btroffanan Schüla domit a noutwendiga "Schon"- bzw. Voabreitungsraum gnumman wead.
Punschkropfn

Punschkropfn, aa Punschkrapferl ("Punschkrapfen") san a klassische Weana Möhspeis mit an feinen Rumaroma. Punschkrapferl san ähnlich wia de klaan fraunzesischn Petit Four.
Punschkrapfal kriagt ma heit in ana jedn Weana Bäckarei oda Konditorei.
Zaumsetzung.
Punschkrapfal san Wiafe aus an lockan Biskwitdag, de wos a Füllung aus oide Biskwitbreckal (Restln), Marünmarmelad und Nougat-Schoklad hom, de wos mid vü Rum voigsaugt is. Des gaunze wiad daun mid ana rosarotn Punschglasua iwazogn. Gnau gnumman san Punschkropfn a Punschduatn, de wos vuam Glasian in Wiafe gschnittn wuan is. De klassischn Punschkrapfal san deswegn eckad, heit gibts owa a zylindrische.
Gschicht.
Wea in easchtn Punschkropfn gmocht hod und wo a heakummt, is umstrittn. Es kennt sei, dass a im Middloita vo de Awaren noch Wean brocht wuan is oda vo de Ottomanen bei da zweitn Tiaknbelogarung oda dass a von an k.u.k. Hofzuckabäcka eafundn wuan is.
Rednsoat.
A Weana Rednsoat iwa Punschkrapfal und iwan ewiggestrign Charakta vo de Östareicha geht so: "Aussn rosa, innen braun und imma bsoffn." Des is a oida Kalaua iwa Punschkrapferl und iwan ewiggestrign estareichischn Charakta. In dem Zaumanhaung hod da Robert Menasse ironischaweis vuagschlogn, 's Punschkrapfal zum estareichischn Nationalsymboi z'mochn.
Thomas Bernhard

Niclaas Thomas Bernhard (* 9. Feba 1931 in Heerlen, Hollaund; † 12. Feba 1989 in Gmunden, Östareich) woa a esdareichischa Schriftstöla. Ea zöhd zu de bedeitnstn deitschsprochign Autorn vo da zwaatn Höftn vom 20. Joahundat.
Lebm.
Thomas Bernhard is am 9. Feba 1931 in Heerlen (Hollaund) ois uneheligs Kind buan wuan. Sei Muada woa de Herta Bernhard, de Tochta vom Schriftstölla Johannes Freumbichler, sei Voda woa dea Tischla Alois Zuckerstätter. Ob 1932 hod da Bernhard bei seine Weana Grossötan glebt. Ea hod späda gsogt, dass des de schänste Zeit in seim Lebm woa. Sei Kindheit hoda in Seekirchen am Wallersee und im obaboarischn Traunstoa vabrocht. Sein leiblichn Voda hoda nia kennagleant; dea is 1940 an ana Gasvagiftung gstoam und ma nimmt aun, dass des a Freitod woa.
1941 is da Bernhard noch Streidarein mit seina domois wieda vaheiratetn Muada in a nationalsozialistisches Erziehungsheim im thüringischn Saalfeld gschdeckt woan, wo a traumatische Erfoarungen gmocht hod.
Wirkung.
Da Berhard woa aa a gaunz grossa Provokateur. Vüle vau seine Auffiarungen san vau Skandaln iwaschottet gwen, de wos si owa imma ois sea publikumswiaksaum aussagstöd haum. In seinen literarischn Text hod a imma sei Obneigung gengiwa Östareich zum Ausdruck brocht. Populistische Politika und Medien haum eam deshoib ois Nestbeschmutza vaurteit und haum zum Teu sei Ausbiagarung valaungt.
Bei da Valeihung vaum "Förderungspreis zum Staatspreis" hod a 1968 in da Dankesrede gsogt: De Östareicha waradn "Geschöpfe der Agonie" und: "Der Staat ist ein Gebilde, das fortwährend zum Scheitern, das Volk ein solches, das ununterbrochen zur Infamie und zu Geistesschwäche verurteilt ist." und: "Wir haben nichts zu berichten, als dass wir erbärmlich sind".
Weake.
Posthum erschiena:
Gsamtausgob:
Kritik

Kritik is iaba des Franzesische: "critique" (uaspringli griachisch: "κριτική [τέχνη"], "kritiké [téchne]", „de Kunst vo da Beuateilung, vom Ausanandahoitn vo Faktn, vo da Infrogstejung“, vo oidgriachisch: "κρινειν krinein", „[unta-]schein, trennan“) ins Boarische kema.
Oigmoa.
Kritik moant heit gonz oigmoan a priafnde Beuateilung noch begründatm Moßstob, de mit da Obwägung vo Weat unn Unweat vo a Soch eiheageht. Untaschien wead haifig noch da Oat unn Weis:
Oanzalne Kritikfejda.
Im Oanzalna ko se Kritik bziang af:
Kultur unn Gsejschoft.
De kulturphilosophische kritische Btrochtung vo da Gsejschoft sejba findt Plotz unta ondam in da Kulturkritik unn da Gsejschoftskritik.
Wissnschoft.
In da (Geistes-)Wissenschoft is si a Methodn, um duach Kritisian und Foisifizian se oana "Woarheit" oznähan. Haptvehikl von am Kritischn Rationalismus (sieg aa Falsifikationismus).
Ois a Method, lesboare eiheitliche Text aus Manuskript oda Easchtdruck zu rekonstruian. Si gheat da Editionsphilologie o, de wiadarum a Deilbreich vo da Literatuawissnschoft is ('sieg" Textkritik oda fia de Ausanandasetzung mit da Bibel de Literarkritik).
Feuilleton.
A Grauzon buidt de kritische Beuateilung vo am Kunstweak. Se ko streng geisteswissnschoftlichan bzw. philologischn Osprichn gniang woin oda ois a Deil vom Feuilleton in de Medien, oft im Zsammahong mit aktuelle Eaeigniss wia Affiahrunga, Ausstejunga oda Buachvaeffantlichunga (sieg aa Rezension) af a bräatas Publikum zuijn. Mo untascheidt dodobei unta ondam zwischn Kunstkritik, Literaturkritik, Musikkritik, Theatakritik, Fuijmkritik unn Spuijekritik.
Literaduakritik

Literatuakritik moant de Beweatung und Interpretation vo Literatua. In de anglsaxischn Lända stengan Literatuakritik ("literary criticism") und Literatuawissnschoft ("literary theory") enga zamm ois wia im Boarischn. Literatuakritik wead do oft ois Tei vo da Literatuawissnschoft ogseng. Owa a do guit, dass a Literatuakritika ned unbedingt a Literatuawissnschofta sei muas.
Literatuakritik wead entweda in da Foam vo am Essay oda ois Monografie vafosst. Synonyme vo Literatuakritik san im Boarischn: Literatuarezension, Buachrezension, Buachbsprechung und Buachkritik. A Rezensent wead owa manchmoi ois gringweatigea eigstuaft ois wia a Literatuakritika. A Literatuakritika guit ois Spezialist, a Rezensent ko aa a Glegnheidskritika sei.
Literatuakritik in da Gengwoat.
Literatuakritikn eascheinan im Feuilleton vo Zeidunga unn Zeidschriftn, oba aa in Radio unn Feanseng sowia im Internetz.
Oana vo de eiflussreichstn deitschn Literatuakritika vom 20. unn 21. Joahundat wor da Marcel Reich-Ranicki. Zamma midm Hellmuth Karasek unn da Sigrid Löffler sowia spada da Iris Radisch hot ea vo 1988 bis 2001 reglmassi literarische Weak in da Feansehsendung "Das literarische Quartett" dischkriad. A Oart Nochfoigesendung wor bis 2008 im ZDF de Sendung "Lesen!" vo da Elke Heidenreich, de wo owa ned ois Literatuakritische Sendung konzipiad wor. In da ARD gibds seit 2003 de Sendung "Druckfrisch" , wo de Bestsellerlistn vom SPIEGEL und vom "buchreport" plakativ besprocha wean.
De Wiakung vo de im Feanseng ausstroijdn Literatuakritik is grouß unn ko iaba de Eafoijgschancen oda aa an Misseafoijg von am Buach entschein. Im Feanseng ausgstroijde Literatuakritik (oba ned nua de) wead deszweng oft oijs a Deil vo da Kuituaindustrie kritisiat.
Schechen

Schechen (amtli), aa Schecha, is a Gmoa im obaboarischn Landkroas Rousnam.
Gschicht.
1311 is „Schehen“ as easchte moi in am Buach auftaucht und is vom Augustiner-Chorherrenstift ans Benediktinerkloster Ebasberg (Ebersberg) vakaft worn. Da Nam Schecha kimt ibrigns vo dem oidn Ausdruck fia a Stiggl Woid (schacha). Vo 1410 bis 1628 war des de kloane Hofmark vo da Tannel-Familie. In dera Zeid hams a de Kiach in Hochstätt baut (1470).
D Gmoa Schecha is 1978 aus de bis do no eignständign Gmoana Marienberg, Hochstätt, Pfaffenhofen und aran kloana Teil vo da damalign Gmoa Westerndorf St. Peter wenga da Gebietsreform entstandn. Damois sand vui kloane Gmoana zamgfasst wordn.
Zalnaun

Zalnaun (amtle "Samnaun", romanisch: "Samingnun") is a Gmoa im Kreis Ramosch, Bezirk Inn am Ostrand vom Kanton Graubünden in da Schweiz an da Grenz zua Tiaroi. De Gmoa besteht aus de finf Fraktiona Compatsch, Laret, Plan, Ravaisch und Zalnaun. Zalnaun is a Zollausschlussgebiet.
Woppn.
Blasonierung: "In Rot a duachgehads suibans (weiß) Kreiz, obn zamm mid zwoa suibanan Muschln"
De Muschln san die Symboi vom Heilign Jakobus dem Ejtan, dem Patron von da Pfarrkurch vo Compatsch. Sie san vabundn mit am Kreiz ois Hinweis auf die Grenzgmoa.
Gschicht.
De easchtn Siedla san zwischn 800 und 1000 n. Kr. ausm Unterengadin ins Doi kema. Des Zalnaun wor a Fraktion vo da Gmoa Ramosch. Deswegn is de Zalnauner Gschicht fost de Gleiche wia de vom Unterengadin. De oitn rätoromanischn Kuitua is vor oim in de Orts-, Fluar- und Bergnoma dahoitn bleam.
De oanzign Verbindunga zua Außnwejt worn die Päss zum Engadin und Paznaun sowia ann Ochsnkarrnweg iba Spiss af Pfunds hii. Iba den Ochsnkarrnweg hods an regn Handl mitm benochboartn Tiroul gem. Dea Handl hod si 1848 aufgheat, wei in dem Joar a neis Zoiwesn in da Schweiz eigfiaht worn is. Des hod fia de Eihwohna finanzielle Probleme brocht. Deshoib hod de Gmoa 1888 und 1892 an Odrog bei de Bundesbeheadn eihgreicht, damit Zalnaun ausm schweiza Zoigebiet ausgschlossn wead. Da Bundesrot hd dem Antrag zuagstimmt, weis koa direkte Stroß ibs schweiza Gebiet gem hod und daduach de Lemshoitungskostn im Doi gstiegn san.
Des hod owa nua solang goitn bis de Stroß 1912 baut worn is. Zoiologn gibts owa trotzdem koane, de Obgom wean gschätzt und an de Eidgnessische Steiavawoitung af Bern pauschal obgfiaht.
Sprochn vo de Eihwohna.
Zalnaun ghert ois oanzige Gmoa in da Schweiz zum Boarischn Sprochraum. Bis ins 19. Joarhundert hom de Leit an rätoromanischn Dialekt (Vallader) gredd. De Gmoa wor owa scho imma bessa an Tiaroi ogschlossn. Im Laufe dea Zeit hobn die Leit den Obainntaler Dialekt ognomma.
Tourismus.
Zalnaun hod a iwan Berggrat und de Grenz zammgeschlossans Skigebiet mit da Gmoa Ischgl im Bundesland Tiroi in Östareich. Es is oans vo de gresstn Skigebiet vo de Ostoipn.
Sudo

sudo ("superu"ser do) is a Beföh vo Unix oda unixoartign Betribssystemen wia Linux oda MacOS, dea benutzt wiad um Prozesse mit an Rechna vo an onda Nutza (wia zum Beispül vom Supauser root) zstartn. Da dauahofte Wechsl da Identität erfoigt durch 'sudo -s" oda dem Beföh 'su".
Ma benuzt 'sudo" onstott 'su", um bstimmtn Nutzan, de sunst koane Admin-Rechte hom, de Möglichkeit z'gebn, gwisse Programme zum Beispül mid root-Rechtn auszfüan ohne is root-Passwoat weidagebn z'miaßn. De Sichaheitslinien sand bei Linux/Unix-artign Systemn in da Datei "/etc/sudoers" geschpeichat, die nua vom Supauser root editiart werdn derf.
As sudo-Kozept ghead zu de Grundkonzept vo dem Linux-Betriebssystem Ubuntu. Auf dem Betriebssystem gibts standardmasse koan Supa-Usa und den Usa "root" nua innahoib da Berechtigungstruktua, ned awa ois Nutza dea se omäjdn koo. Daduach gwinnt ma a gwisse Sichaheid, weil Schodsoftware und Hacker an Supa-Usa ned ois Schwachstejj ausnutzn kenna.
GFX

GFX steht fia Graphical Effects (FX) (im englischn wiad des Woart "Effects" oft mid FX okiarzt) und beihoitet des Erstön vo Signaturn, Avatarn, Woipapern, Artworks, und Designs mid am Grafikprogramm wia zum Beispül Adobe Photoshop
Grafikprogramme.
siehe Grafik-Software
Grafik-Software

Grafiksoftwear is dea Obabegriff fia ollalei Oartn vo Programmen de im Grafikbereich mea oda weniga zua Erstöllung oda Beorbeitung vo visuelln Inhoitn deana. Dazua ghean unta ondarem Büdbeaorbeitungsprogramme (Bildeditor), Moiprogramme und Vektoaprogramme (Zeichnungseditoa).
Moiprogramme.
Onlain-Moiprogramme sand zum Beispül Paint chat und Oekaki.
Ernst Jandl

Ernst Jandl (* 1. August 1925 in Wean; † 9. Juni 2000 in Wean) woa a östareichischa Schriftstölla und Iwasetza. Untam Einfluss vum Dada hod ea voa oim experimentölle Lyrik vo unvawexlbora Ausdruckskroft gschriem. Ea hod a Gedichte auf Weanarisch gschriem, u. a. de "stanzen".
Lem und Wiakn.
Anno 1943 woa sei Militeadienst, do is da Jandl mit 18 Joa zua Weahmocht eihzogn wuan. 1946 is ea aus dea amerikanischn Kriagsgfaunganschoft entlossn wuan. Daun hot a in Wean Deitsch und Englisch studiat. 1949 hot a de Lehramtsprüfung gmocht und woa – mit a poa Beurlaubungan bis 1979 Gymnasial-Lehra, obwoi eam dea Beruf zwida woa. 1950 hot ea mit aner Orwat iwa de Novön fum Arthur Schnitzlers zum Dr. phil. promoviat. Ob 1952 hot ea Gedichte vaeffentlicht, de owa zunäxt iwahaupt ka Auneakennung gfundn hom.
Mitte der 1970er Joare woa daun sei Duachbruch, mit den Gedichtbiachln "laut und luise" (1966) und seine "sprechblasen" (1968). Da Grantl-Jandl, wia eam de Weaner liabevoi nennan, woa auf anmoi Kuit.
Bei olla Experimentirlust is es dem Jandl owa nia drum gaungan, doss a Traditionan vagisst. Gaunz im Gegntäu woas eam wichtig im Wexslspü mid m Oidn wos neichs zum Schoffn. Und des Neiche duach de traditionölle Aunspülung zu verdeitlichn. Jandl losst se a oft vo Voiksmusi foamen, wia de mundoartlichn Stanzln und in Rap, inspirirn. A sei große Leidnschoft fian Jazz und fian Blues hom sei Weak beeinflusst.
Olle seine Gedichte hobn wos Musikalisches, z. B. "calypso": ich was not yet / in brasilien / nach brasilien / wuld ich laik du go / wer de wimen / arr so ander / so quait ander / denn anderwo… Seine fost imma kuazn und experimentöin Gedichte bewegtn si zwischn iwascheimendn Witz und riariger Eansthoftigkeit.
Da Jandl hod ned nua Gedichte gschriem, sondan aa vuatrogn. Es san a zoihreiche Schoiplottnaufnauhmen von seine Interpretationen gmocht woan, oft aa in Vabindung mit Gsaung und Jazz.
Beispü Gedicht.
Wanderers Nachtlied (vgl. Goethe: "Über allen Wipfeln…")
waasd i red hoed so gean 
drum red i a so füü 
skommt drauf aun, mit wem 
oowa woat, boid bini schdüü.
Lichtung
manche meinen 
lechts und rinks 
kann man nicht velwechsern 
werch ein illtum
HTML

De HTML, Hypertext Markup Language, oft a kuachz ois Hypatext bezeichnt, is a textbasiernde Auszeichnungssproch zu strukuariern vo Inhoitn wia Textn, Büdln und Hypalinks. HTML-Dokumente hand de Grundlog vom Woarld Wide Web und wearn vo am Webbrowsa wia Faiafox dorgstöt. Nebn de vom Browsa ozoagtn Inhoitn vo ana Webseitn enthoit HTML a no zusätzliche Angobn wia Metainfoamationen zum Beispül üba die Sproch da Seitn oda den Autor. De Auszeichnungssproch wuad vom World Wide Web Consortium bis Veasion 4.01 weitaentwückit und soid hiaz duach XHTML ersetz wern.
Mittlawal is aba HTML 5 a scho im einsatz obwohls no niad freigem is. Da Internet Explorer bockt no uma aber de moderna browsa kina des scho, und mit HTML 5 ko ma einfach a füll schenas zeich zamwergln.
Oigemeine Struktua.
A HTML Dokument besteht aus drei Bereichn:
De Grundstruktar schaut oiso so aus:
&lt;!DOCTYPE HTML&gt;
&lt;html&gt;
 &lt;head&gt;
 &lt;title&gt;
 Titü da Webseitn
 &lt;/title&gt;
 &lt;!-- weitare Kopf Informationen --&gt;
 &lt;/head&gt;
 &lt;body&gt;
 Inhoit da Webseitn
 &lt;/body&gt;
&lt;/html&gt;